
	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 
	Saistošo noteikumu grozījuma izdošanas mērķis ir izdot jaunu maksas pakalpojumu cenrādi, kas ir apstiprināts ar Gulbenes novada pašvaldības domes 2025.gada 24.aprīļa saistošajiem noteikumiem Nr.7 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”” (turpmāk tekstā – Saistošie noteikumi). Salīdzinot ar šobrīd spēkā esošo Saistošo noteikumu pielikumā esošo maksas pakalpojumu cenrādi, tajā tiek precizēts maksas pakalpojuma nosaukums – Ieejas maksa izlaušanās istabas spēlē (līdz 5 personām).
Ņemot vērā maksas pakalpojumu pieprasījumu Stāmerienas pilī, cenrādis tiek papildināts ar šādiem jauniem maksas pakalpojumiem - Kāzu pietura pils teritorijā sākot ar septīto personu, Kāzu pietura pilī sākot ar septīto personu, Vienreizēja papildus ieejas maksa Stāmerienas pilī  9.1., 9.1.1., 9.1.2.,9.1.3., 9.2., 9.2.1., 9.2.2., 9.2.3., 9.3., 9.4., 9.5., 9.6., 11.2. punktos minētajiem maksas pakalpojumiem, Vienreizēja papildus maksa, iznomājot trauku komplektu, 9.1., 9.1.1., 9.1.2., 9.1.3., 9.2., 9.2.1., 9.2.2., 9.2.3., 9.3., 9.4., 9.5., 9.6., 9.8., 9.9. punktos minētajiem maksas pakalpojumiem, Vienreizēja papildus maksa, iznomājot šampanieša / vīna / ūdens glāzes  9.1., 9.1.1., 9.1.2., 9.1.3., 9.2., 9.2.1., 9.2.2., 9.2.3., 9.3., 9.4., 9.5., 9.6., 9.8., 9.9. punktos minētajiem maksas pakalpojumiem.
Saistošo noteikumu grozījuma izdošana pamatojama ar Publisko aģentūru likuma 17.panta pirmo daļu, kas nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā. Minētā likuma 17.panta otrā un ceturtā daļa nosaka, ka pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus; sniegtos pakalpojumus nosaka un to cenrādi apstiprina ar pašvaldības saistošajiem noteikumiem.


	2. Fiskālā ietekme uz pašvaldības budžetu 
	Saistošo noteikumu grozījuma īstenošanas fiskālās ietekmes prognoze uz pašvaldības budžetu paredz ieņēmumu palielināšanos. Papildinot maksas pakalpojumu cenrādi ar jauniem maksas pakalpojumiem, ieņēmumi palielināsies aptuveni par 2500,00 euro gadā.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. Sociālā ietekme – papildinot Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādi ar jauniem pakalpojumiem, cilvēkiem ir iespēja saņemt plašāku tūrisma pakalpojumu piedāvājumu Gulbenes novadā;
3.2. ietekme uz vidi – nav;
3.3. ietekme uz iedzīvotāju veselību – nav;
3.4. saistošie noteikumi neradīs vērā ņemamu tiešu ietekmi uz uzņēmējdarbības vidi pašvaldības teritorijā;
3.5. ietekme uz konkurenci – papildinot maksas pakalpojumu piedāvājumu, neradīsies būtiska ietekme uz konkurenci.


	4. Ietekme uz administratīvajām procedūrām un to izmaksām 
	4.1.
Saistošo noteikumu grozījuma piemērošanas jautājumos privātpersona var vērsties Gulbenes novada pašvaldības aģentūrā “Gulbenes tūrisma un kultūrvēsturiskā mantojuma centrs” un Gulbenes novada pašvaldībā;
4.2.
Saistošo noteikumu grozījums neparedz papildu administratīvo procedūru izmaksas.

	5. Ietekme uz pašvaldības funkcijām un cilvēkresursiem 
	Saistošo noteikumu grozījums neparedz iesaistīt papildu cilvēkresursus un tiks īstenoti esošo cilvēkresursu ietvaros.

	6. Informācija par izpildes nodrošināšanu 
	Saistošo noteikumu grozījuma izpildi savas kompetences ietvaros nodrošinās Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”.

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošo noteikumu grozījums ir atbilstoši iecerētā mērķa sasniegšanai – noteikt maksas pakalpojumu cenas pakalpojumiem, ko sniedz Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”, tādējādi sabalansējot izdevumus un ieņēmumus.


	8. Izstrādes gaitā veiktās konsultācijas ar privātpersonām un institūcijām 
	Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu grozījuma projektu un dotu iespēju izteikt viedokli, saistošo noteikumu grozījuma projekts no 2026.gada 29.jūlija līdz 2026.gada 12.augustam publicēts Gulbenes novada pašvaldības mājaslapā https://www.gulbene.lv/lv sadaļā “Saistošie noteikumi - projekti”. Minētajā termiņā ierosinājumi vai priekšlikumi nav saņemti.

